open-index/open-wikipedia-markdown huggingface dataset:
Amstel Gold Race

**Amstel Gold Race** er et årlig sykkelritt, vanligvis arrangert i de sørlige delene av provinsen Limburg i Nederland. Rittet er en vårklassiker, og en del av Verdenskalenderen og har vært en del av forgjengerne ProTouren og Verdenscupen i alle sesonger. 

Navnet er en referanse til sponsoren, bryggeriet Amstel, og ikke elven Amstel, som ligger langt borte fra der rittet finner sted.

## Historie
Det første løpet fant sted den 30. april 1966 på den daværende dronning Juliana Is bursdag. Det medførte at mange av landsbyene som rittet skulle gå igjennom var sperret av festarrangementer, og ruten måtte endres flere ganger mens rittet pågikk. Alle endringene resulterte i at løpet ble over 300 km langt, noe som opprørte Jacques Anquetil, en av datidens store sykkelryttere, så mye at han brøt rittet.

## Ruten
Ruten har blitt endret mange ganger gjennom årene. I 2005 foregikk hele rittet innenfor grensene til provinsen Limburg, mens det tidligere har vært ritt som dekket store deler av Belgia. Fra 2003 til 2016 var målgangen på toppen av Cauberg i Valkenburg kommune. I 2017 ble den siste stigningen av Cauberg fjernet.

## Vinnere

## Referanser


## Eksterne lenker
*
Gor

**Gor** kan sikte til:
* Gor (Granada), en kommune i Spania
* Kong Gor, en høvding av finsk ætt
* Gor (romanserie) av John Norman
* «Gor»-klassen, en klasse kanonbåter
* Gor (navn), armensk mannsnavn
Vitenskapelig assistent

**Vitenskapelig assistent**, forkortet **vit.ass.**, er en midlertidig stilling som forsker som historisk har hatt en ulik bruk avhengig av tid og sted.

## Kontinental-Europa

I det tyskspråklige Europa var stillingen (betegnet *wissenschaftlicher Assistent*) tradisjonelt den vanlige akademiske stillingen for en person med doktorgrad men uten habilitasjon (professorkompetanse). Formålet med stillingen var særlig å kvalifisere til habilitasjon og dermed stilling som professor. Stillingen kunne være midlertidig eller fast, og i alle fall var det vanlig å inneha den i flere år før man oppnådde stilling som professor. Vitenskapelig assistent tilhørte den høyere statstjenesten (*Höherer Dienst*). Den tyske stillingen har vært forbilde for lignende stillinger i flere andre land. Stillingen ble i 2005 erstattet av stillingen juniorprofessor, som er å sammenligne med amerikansk *assistant professor*.

## Norge
I Norge ble stillingen vitenskapelig assistent historisk brukt om en forsker som var midlertidig ansatt, av og til for å arbeide med doktorgraden sin, og personer kunne ha slike stillinger forholdsvis lenge. Det forekom at en person kunne gå rett fra stilling som vitenskapelig assistent til professor. Bruken av stillingen overlappet med stipendiat. Et viktig skille mellom stipendiat og vitenskapelig assistent var etterhvert at stipendiater arbeidet på full tid med et forskningstema de selv hadde valgt, mens vitenskapelige assistenter hadde femti prosent pliktarbeid og femti prosent forskningstid. Begge stillingene ble regnet som forskerrekrutter, og de var på omtrent samme nivå i hierarkiet.

I 1990-årene ble bruken av stillingen som vitenskapelig assistent strammet inn slik at den ikke lenger brukes til å ansette personer som jobber med doktorgrad i rammen av et organisert doktorgradsprogram, og det ble innført en tidsbegrensning på to år for hvor lenge man kan ha stillingen. Etter dette brukes stillingen som regel til å ansette viderekomne hovedfags-/masterstudenter og nyutdannede i tilknytning til forskningsprosjekter, ofte for å arbeide med oppgaver av mer rutinemessig natur slik som transkribering av intervjuer, diverse administrative oppgaver i et forskningsprosjekt og lignende. Personer som i dag ansettes for å arbeide med doktorgraden sin ansettes som stipendiater. Arbeidsforhold som vitenskapelig assistent i Norge er regulert gjennom *Forskrift om ansettelsesvilkår for stillinger som postdoktor, stipendiat, vitenskapelig assistent og spesialistkandidat*. Denne gruppen ble tidligere kalt *studentassistenter*, til forskjell fra vitenskapelige assistenter som var forskere med høyere grads eksamen.

### Vitenskapelige assistenter i dagens norske akademiske hierarki

## Referanser
Sola Fide

**Sola Fide** er et blandet kor/kammerkor som holder til i Fana i Bergen. Koret startet opp i 1989 og teller 40 medlemmer i alderen 35–80 år. Koret har et variert repertoar, fra tradisjonelle salmer, klassiske verk til nyere populærmusikk og rytmisk musikk. Koret er medlem av Norges Korforbund, og har Søreide kirke som sitt øvingslokale.

Koret holder faste vår- og høstkonserter, gjerne med instrumental­innslag eller lignende fra inviterte gjester, samt fast julekonsert i Skjold kirke og i Bergen domkirke. I tillegg kommer ulike sangoppdrag der koret blir bedt om å delta på forskjellige arrangementer, opptredener på institusjoner, gudstjenester og lignende.

Koret har jevnlig seminarer med eksterne instruktører og samarbeider med andre kor og ensembler i Norden. Sola Fide leier inn instruktører som har kompetanse koret trenger for forskjellige sjangre og sangteknikker.

Koret har vunnet flere korkonkurranser i inn- og utland, og i mai 2022 mottok koret Ytrebygdas kulturpris.

## Dirigenter

* 1989–1995: Per Erling Eriksen
* 1995–dd: Janicke Damm Rusti 

## Diskografi
* 2002 *Mixtum Compositum*
* 2005 *Himmeldiamanten*
* 2011 *Til stede*

## Referanser


## Eksterne lenker
* Offisiell nettside
* Nettside under Norges Korforbund nettportal 
* Sola Fides Facebookside
Skala

**Skala** kan referere til:

* Logaritmisk skala
* Mohs skala, for materialers hardhet
* Meteorologiske skalaer:
** Beauforts skala, for vindstyrke
** Saffir–Simpson-skalaen, for orkaner
** Synoptisk skala, en horisontal størrelsesskala
* Skala (musikk)
** Naturell skala
** Tempererte skala
** Diatonisk skala
** Dur
** Kromatisk skala
** Modal skala
** Moll
* Seismiske skalaer:
** Europeisk makroseismisk skala
** Mercalliskalaen
** Richters skala
* Navn på byer:
** Skala (Hellas)
** Skała &ndash; en by i Polen
* Navn på virksomhet
** Skala (firma) AS

## Se også
* Skalamodell
* Størrelsesordenen
Flandern rundt

**Flandern rundt** (nederlandsk: *Ronde van Vlaanderen*) er et årlig sykkelritt som arrangeres i den belgiske delstaten Flandern. Rittet er en vårklassiker og regnes som ett av de fem Monumentene i sykling.

Løypa, som endres fra år til år, har mange bratte stigninger, eller hellinger som de også kalles. Mange av dem er brosteinsbelagte. Koppenberg er den mest berømte stigningen. Den var ikke i bruk mellom 1987 og 2003 fordi den var i for dårlig stand, og utgikk av samme grunn i 2007. I 2008 var stigningen igjen tilbake i rittet. På det bratteste har Koppenberg 22 prosent stigning, og brosteinsunderlaget er såpass ustabilt at det hender noen av rytterne må løpe opp bakken bærende på sykkelen. En annen kjent bakke er Muur-Kapelmuur (som selvfølgelig blir kalt "muren") som stort sett har vært den nest siste stigningen i rittet. Det er ofte i denne stigningen den siste utskillelsen av hvilke ryttere som kan vinne finner sted.

I 2012 ble løypa endret ved at Muur van Geraardsbergen og Bosberg ble fjernet, målgang ble flyttet til Oudenaarde, og rittet ble avsluttet med tre runder som inkluderte Oude Kwaremont og Paterberg.

Alexander Kristoff er den eneste nordmannen som har vunnet rittet. Han vant i 2015, og tok tredjeplassen i 2019 og 2020. Dag Otto Lauritzen har også en pallplass i rittet, idet han kom på tredje i 1989.

## Vinnere

## Referanser


## Eksterne lenker
*
Direksjonsmusikken

**Direksjonsmusikken** (**Dirmus**) er et studentorkester ved Norges Handelshøyskole. Direksjonsmusikken ble stiftet 28. oktober 1963, og siden oppstarten har over 450 studenter spilt i orkesteret. Direksjonsmusikken har utgitt tolv plater.

Til enhver tid er det mellom 25 og 30 faste, spillende medlemmer i Direksjonsmusikken – som går under betegnelsen «Spillende Læmme». Når medlemmene er ferdige som «Spillende Læmme», omtales de som «Ung Gris» eller «Gammel Gris». Innad i Direksjonsmusikken finnes det flere grader medlemmene kan oppnå, der den høyeste er «General Direktør». De vanligste instrumentene i orkesteret er baryton, trompet, tuba, saksofon og trombone. I tillegg har orkesteret en egen perkusjonsgruppe kalt «Kitchen». I dag spiller denne gruppen blant annet på dass og hagle. Orkesteret driver også sin egen bar, «RUM», i kjelleren på Norges Handelshøyskole.

Dirigenten for Direksjonsmusikken omtales som «Kunsterisk Direktør». I begynnelsen av enhver opptreden spiller orkesteret kjenningsmelodien «Direktøren». Denne kjenningsmelodien spilles også på slutten av enhver opptreden.

## Diskografi

*1966: *Den første platen*, med urinnspilling av 1814 – overtyre. (EP)
*1973: *If Music Were the Food for Love* (LP)
*1978: *Jubileumsplaten 1978* (LP)
*1983: *Blank Messing* (LP)
*1988: *Sorte får og hvite løgner* (LP, MC og CD)
*1993: *Striper i lakken* (CD)
*1998: *Licence to Spill* (CD og CD-rom)
*2003: *Blid Lyd* (CD)
*2008: *Tatt på hornet* (CD)
*2013:* Full Klaff* (CD).
*2018:* Dirmus? * (CD)
*2023: En reise gjennom tid og Rum (LP)

## Bibliografi
* 2013: *Direksjonsmusikken 1963-2013* (Bok/Encyclopedi, 400 sider)
## Eksterne lenker
*
Skynet

**Skynet** er en samling militære satellitter tilhørende det britiske Forsvarsministeriet som tilveiebringer strategiske kommunikasjonstjenester for Storbritannias forsvar og NATO-allierte.

## Eksterne lenker
* BBC: UK military awaits Skynet launch
Massimo Ambrosini

**Massimo Ambrosini** (født 29. mai 1977) er en italiensk tidligere fotballspiller. Han spilte sist som sentral midtbane for Serie A klubben Fiorentina. Han er mest kjent for sin tid i AC Milan, hvor han tilbragte et og et halvt år av sin karriere som kaptein fra 2009 til 2013, som følge av pensjonering av Paolo Maldini. Ambrosini er vel ansett for sine lederegenskaper, og taklinger. Den trofaste midtbanespilleren spilte 12 sesonger for Milano-klubben.

Massimo blir ansett som en svært rolig, avbalansert type utenfor banen. Men på banen er han en kriger som har både gode offensive og defensive kvaliteter.

## Karriere
Ambrosini slo gjennom som 17-åring i 94/95-sesongen for Serie B-laget Cesena. Han imponerte stort gjennom hele sesongen, og året etterpå ble han hentet til AC Milan av Fabio Capello.

De to neste sesongene fikk Ambrosini mye spilletid for Rossoneri. For å få mer spilletid i Serie A ble han lånt ut til Vicenza, et opphold som var vellykket. Etter sesongen ble han hentet tilbake til Milan.
I 2003 var han med å vinne UEFA Champions League, og to år senere var han med å tape for Liverpool i Istanbul.
Men to år senere fikk AC Milan sin revansje i CL finalen 2007 mot nettopp Liverpool, som ble spilt i Athen. Stillingen ble til slutt 2-1 til Milan etter to scoringer av Filippo Inzaghi.
Ambrosini var sterkt delaktig i seieren, og dannet en veldig solid midtbane sammen med Pirlo, Gattuso, Seedorf og Kaka.

Massimo Ambrosini har vært en skadeforfulgt spiller, med flere alvorlige og langvarige skader.
Han har flere landskamper for Italia, men har bare vært med i ett mesterskap, EM i Nederland og Belgia i 2000.

## Referanser


## Eksterne lenker
*
Reinhold Johan De la Barre

**Reinhold Johan de la Barre** (født på 1660-tallet i Livland (nåværende Estland og Latvia), død 1724) var en svensk offiser. Han var sønn av Anton de la Barre og Chatarina von Yxkull-Gyllenband. Han var vollontär (frivillig) ved livgarden til fots i 1684. Mellom 1690 og 1700 var han i fransk tjeneste, hvor han først var i Qvadts og senere i Königsmarcks regiment ("Royal allemand").

Hans grader:
*1702: Sekondløytnant.
*1703: Major.
*1710: Oberst.
*1713: Generalmajor.
*1717: Generalløytnant.

De la Barre gjorde tjeneste i Finland under Carl Gustaf Armfeldt. Han ledet kavaleriet under slaget ved Storkyro i 1714, og ble i samtiden og senere kraftig kritisert for å ha vist feighet. Dette satte han seg kraftig i mot, og ble forsvart av Armfeldt. Sammen med Armfeldt var han ansvarlig for angrepet mot Trondheim i 1718. Da svenskene trengte over Nidelven ved Leirfossen, satte de la Barre etter det norske kavaleriet under generalmajor Peter Nicolay Motzfeldt, og jaget denne til Dovre. Denne delen av felttoget ble kjent som en djerv og spennende jakt, og mange historier og sagn har siden blitt knyttet opp til det. 

Da Motzfeldt kom over Dovre, brente han fjellstuene etter seg, og de la Barre kunne da ikke følge etter. De la Barre gikk derfor ned til Kvikne og herjet kopperverket der. Deretter gikk han nordover igjen til Røros, og fikk her også tak på kopperreservene. Her tilbrakte det svenske kavaleriet julen, hvorpå han trakk seg videre nordover til Haltdalen, hvor Armfeldt nå befant seg. Her fikk de beskjeden om at Karl XII hadde falt ved Fredriksten festning i Halden en måned tidligere, og de måtte da trekke seg tilbake til Sverige over Tydal og til den svenske bygda Handöl. Denne siste etappen har senere blitt referert som Karolinernes dødsmarsj. 

Etter tilbakekomsten til Sverige var han og Armfeldt blant de seks som bar æresbaldakinen over dronning Ulrika Eleonora under dennes kroning. Han ledet så troppene rundt Bottenviken på tilbaketoget til Finland, og ble etter Armfeldt øverstkommanderende for troppene der.

## Referanser
Ganzá

**Ganzá** er et brasiliansk sylinderformet rytmeinstrument som er mye bruk til sambamusikk.

## Kilder
* allaroundthisworld.com: Ganzá
Amaury Sport Organisation

**Amaury Sport Organisation** (**ASO**) er en del av den franske mediagruppen Éditions Philippe Amaury og er arrangør av store sportsarrangementer som Tour de France, Paris–Nice, Paris–Roubaix, Liège–Bastogne–Liège, La Flèche Wallonne, Rally Dakar (tidligere Rally Paris–Dakar), Open de France, Paris Maraton og diverse sykkelritt i Afrika.

ASO eier sportsavisen *[[L'Équipe]]*.

## Referanser


## Eksterne lenker
*
Rød (andre betydninger)

**Rød** kan referere til:

* Rødt, farge
* Rød (Aukra), tettsted i Aukra kommune Møre og Romsdal
* Rød (Nesset), bygd i Møre og Romsdal
* Rød (Hvaler), tettsted i Hvaler kommune i Østfold
* Rød (Våler), tettsted i Våler kommune i Østfold
* Rød herregård i Halden
* Rød (slektsnavn)

## Filmer
* ''Rød'' (film), fransk-polsk dramafilm fra 1994
* ''Rød'' (2022), animasjonsfilm fra Pixar, utgitt i 2022

## Personer
* Einar Rød, norsk skuespiller
* Henrik Rød, norsk politiker
* Knut Rød, norsk polititjenestemann
* Morten Rød, norsk journalist

## Se også
* Rødt (andre betydninger)
* Røed – flere betydninger
Anna Lo

**Anna Lo** (1950–2024) var en politiker og sosialarbeider tilhørende Alliance Party i Nord-Irland. Hun var kantonesisk kineser født i Hongkong. Hun ble i mars 2007 valgt inn i det nordirske parlament som en representant for valgdistriktet Belfast South. Hun var den første politiker fra en etnisk minoritet i det nordirske parlament, og den første etnisk asiatiske politiker født i Øst-Asia som er blitt valgt til en slik stilling i Europa. Hun var taoist og bodde i Belfast fra rundt 1975.

## Referanser


## Eksterne lenker
*
Bagn Bygdesamling

**[[Bagn Bygdesamling]]** er et friluftsmuseum i grenda Dølven 4 km sør for Bagn i Sør-Aurdal kommune, i Innlandet fylke. Museet er en del av Valdresmusea. Museet ligger ovenfor Europavei 16 ved elva Begna, nedenfor gårdstunet på Islandsmoen og ovenfor gamle Dølven skule, Valdresvegen 3250. Det opprinnelige gårdsmuseet fra 1920 ble skjenket bygda i 1939 av grunnleggeren Olaus Islandsmoen. Siden er bygdesamlingen blitt utvidet betydelig. Museet består i dag av 17 bygninger, inkludert et administrasjonsbygg, permanente utstillinger, foto, privatarkiv og 1.500 katalogiserte gjenstander.

På museet er det en utstilling om komponisten Sigurd Islandsmoen (1881 &ndash; 1964) og en utstilling om forfatteren Mikkjel Fønhus (1894 &ndash; 1973).

Forfatteren Fønhus bodde hele livet litt lengre ut i dalen, ved Lundby hvor han ble født. Kun under to korte opphold bodde han i Oslo, først som student og senere som journalist i *[[Norske Intelligenz-Seddeler]]*. Svært mange av hans bøker om villmarken sentrerer rundt steder i lokalområdet.

Komponisten Sigurd Islandsmoen virket det meste av sitt liv som organist i Moss kirke. Hans kanskje mest kjente verk er melodien til «Det lysnet i skogen» med tekst av Jørgen Moe. Ellers inkluderer hans produksjon dødsmessen «Requiem» (1935&ndash;36). Dette verket forsvant fra Nasjonalbiblioteket, men en mikrofilm fra krigen hadde overlevd i museets hvelv.

Museets permanente utstillinger viser gjenstander fra gårdsdrift i eldre tid, bl.a. tekstiler og klesplagg, møbler og husgeråd, håndverk, jakt og fiske, musikk og skole. En egen utstilling er viet krigshandlingene i Bagn i 1940. På sørsiden av Islandselva er det en natursti på 550 meter, med skogen som tema. 

Alle utstilte gjenstander er originaler innsamlet fra gårder og steder i nærområdet.

Aksel Waldemar Johannessen, hans kone Anna og Hulda Garborg utarbeidet valdresbunaden med broderi hentet fra en gammel gråbrun fløyelslue med prydsøm i lin og bomull, utlånt fra Bagn Bygdesamling. I 1948 gjorde Valdres kulturnemnd vedtak om å endre bunadens design ved å fjerne forkleet. Dermed kom broderiet også på stakken.  

Museet har i tillegg permanente utstillinger på Bagnsbergatn. Bagnsbergatn er et fredet krigsminne fra kampen om Bagnsbergatn gård, hvor tyske styrker under den andre verdenskrig prøvde å omgå norske stillinger. Tyske styrker gikk opp lia ytterst i Bagnsgryta, gikk østsiden oppover mot Breidablikk og dreide mot Bergatn. På morgenen kom de ned i de bakre linjene til de norske styrkene og støtte sammen med dem i Gråbeinhølet. Senere ble kompaniet etterlatt av de tyske styrkene som rømte dalen.

## Referanser


## Litteratur
* 
* 

## Eksterne lenker
* Bagn Bygdesamling hos Valdresmusea
* Bagn Bygdesamling på DigitaltMuseum
* Bagn Bygdesamling, skrevet om på iValdres.no
* Bagn Bygdesamling på Arkivportalen
* Bagnsbergatn  hos Valdresmusea
Abakaliki

**Abakaliki** er hovedstad i delstaten Ebonyi i det sørøstre Nigeria. Innvånerne er for det meste av igbo-folket. Det er tre klaner av igboene som gjør seg gjeldende: Ezza Ezekuna, Izzi og Ikwo. Byen har en befolkning som ifølge folketellingen i 2006 var på  innbyggere. 

Abakaliki fikk universitet i 1996: *Ebonyi State University*. Blant de jordbruksprodukter som omsettes i byen er yams, maniok, ris og palmeolje. I området rundt byen er det forekomster av kalkstein, bly og zink, som ble utvunnet allerede i førkolonial tid. Guineaormen, en parasitt som innebar en helseplage som var særlig utbredt i Abakaliki, er blitt effektivt bekjempet siden 1980-årene. 

I området har et norsk jordbruksprosjekt vært drevet av Kirkens Nødhjelp siden 1962. Dette var det første langsiktige utviklingsprosjektet for organisasjonen, med Olav Aurlien som prosjektets første leder.

## Referanser


## Eksterne lenker
*
Guano Apes

**Guano Apes** er en alternativ metal / alternativ rock kvartett fra Göttingen i Tyskland. Deres mix av post-grunge og heavy metal gjorde dem til et av de mest suksessrike tyske rockeband i sin samtid.

Guano Apes ble dannet i 1994 i Göttingen av gitarist Henning Rümenapp, bassist Stefan Ude og trommist Dennis Poschwatta. Vokalist Sandra Nasić ble med i bandet senere samme år. Bandets karrière tok av i 1996 etter at de vant en konkurranse for usignerte band med sangen *Open Your Eyes*. Sangen var også deres første og mest suksessfulle single.

Bandet ble oppløst i februar 2005 da vokalist Sandra Nasić startet solokarriere.
Resten av bandet gikk da sammen med Charles Simmons og dannet iO.

I 2009 hadde bandet en reunionkonsert på Austrian Music Festival Nova Rock.
Rett etter denne konserten annonserte bandet at de var tilbake og sa også at det ville komme ett nytt album i 2011

## Medlemmer
* Sandra Nasić – vokalist
* Henning Rümenapp – gitar
* Stefan Ude – bass
* Dennis Poschwatta – trommer, vokal

## Diskografi
* *Proud Like a God* (1997) 
* *Don't Give Me Names* (2000) 
* *Walking on a Thin Line* (2003) 
* *Live* (2003) 
* *Planet of the Apes* (best of, 2004) 
* *The Lost (T)apes* (2006)
* *Bel Air (2011)

===Singler===
* "Open Your Eyes" (1997) 
* "Rain" (1998) 
* "Lords of the Boards" (1998)
* "Don't You Turn Your Back on Me " (1999) 
* "Big in Japan" (2000) 
* "No Speech" (2000)
* "Living in a Lie" (2000) 
* "Dödel Up" (2001) 
* "Kumba Yo!" (som *'Guano Babes*' featuring Michael Mittermeier) (2001) 
* "You Can't Stop Me" (2003) 
* "Pretty in Scarlet" (2003) 
* "Quietly" (2003) 
* "Break the Line" (2004)
* "Oh, What a Night" (2011) 

===Andre publikasjoner===
* *Guano T-Apes* (VHS) (1998)
* *Don't Give Me Names* (VHS & DVD) (2000)
* *Live (DVD)| Live* (DVD) (2003)
* *Guano Apes Single Collection* (2003)
* *Planet Of The Apes / The Documentary (DVD)| Planet Of The Apes / The Documentary'' (DVD) (2005)

## Eksterne lenker
* 
* 
*
Utfallsrom

**Utfallsrom** er et begrep som innenfor sannsynlighetsteori betegner mengden av mulige utfall av et tilfeldig eksperiment. 

For et terningkast er for eksempel utfallsrommet mengden {1, 2, 3, 4, 5, 6}.

## Eksterne lenker
*
El Clásico

**«El Clasico»** i Spania er kampen(e) mellom de to rivaliserende fotballklubbene Real Madrid og FC Barcelona.

Rivaliseringen mellom de to klubbene er stor ettersom Madrid og Barcelona er de to største byene i Spania, og Real Madrid og FC Barcelona er ansett som de to største lagene i spansk fotball. El Clasico har også en politisk side, på grunn av motsetningen mellom spansk og katalansk nasjonalisme, der Real Madrid blir forbundet med den spanske stats- og kongemakten, og FC Barcelona med katalansk uavhengighet.

## Oversikt over kamper
Denne tabellen oppsummerer alle kamper mellom lagene i alle offisielle konkurranser.

Denne tabellen oppsummerer alle kamper inkludert vennskapskamper.

## Referanser
Amiga 4000

**Amiga 4000** var en datamaskin basert på Motorolas 680x0-prosessorer, og ble opprinnelig lansert med en 68EC030-prosessor med klokkefrekvens på 25 MHz. Senere kom også en versjon med 68040 på 25 MHz. Amiga 4000 var flaggskipet i Commodores Amiga-serie, og ble tatt ut av produksjon i 1994 etter to år på markedet.

De første utgavene av A4000 hadde prosessoren på et datterkort som kunne byttes ut. Tredjeparts-oppgraderinger med forskjellige 68040- og 68060-prosessorer var tilgjengelig. En av de mer ekstreme oppgraderingene var CyberStorm PPC fra Phase5. Denne hadde to prosessorer; en 680x0-prosessor for bakoverkompatibilitet og en PowerPC-prosessor som leverte ekstra regnekraft. Toppmodellen hadde en 68060 på 50 MHz og en PowerPC 604e på 233 MHz.

Amiga 4000 CR var en senere billigutgave av Amiga 4000, og kom med en 68EC030-prosessor loddet direkte til hovedkortet. Denne kunne dermed ikke oppgraderes.

En tårnversjon, Amiga 4000T, kom også på markedet mot slutten av Amiga 4000s levetid. Denne hadde en 68040/25. En senere utgave av Escom kom med 68060/50. Amiga 4000T hadde AT-formfaktor på hovedkortet, både SCSI og IDE-kontrollere integrert, samt utbyttbare datterkort for både CPU, lyd, grafikk og I/U.
Kommunistisk Plattform

**Kommunistisk Plattform** (KPml) er en paraplyorganisasjon som er sammensatt av tidligere AKP-ere og medlemmer fra ML-gruppa Revolusjon og Noregs Kommunistiske Studentforbund. KPml ble stiftet i kjølvannet av nedleggelsen av partiet AKP i forbindelse med opprettelsen av det nye partiet Rødt i 2007. KPml har til formål å reise et kommunistisk parti på marxismen-leninismens grunn, dette skulle skje i løpet av kort tid etter 2007.  Dette slo ikke til.

KPml utga utdelingsavisen KPml.no. Denne utgivelsen er opphørt, mens tidsskriftet *[[Revolusjon (tidsskrift)|Revolusjon]] fremdeles utkommer med to utgaver i året*.

Både ML-gruppa Revolusjon og Noregs Kommunistiske Studentforbund er nå nedlagt.

## Talspersoner
Ledelsen i KP(ml) er ikke offentlig kjent. Offisielle talspersoner har vært:
* Kjell Arnestad 2007-2012
* Torstein Skarbø 2012-2013
* Dagbjørn Skipnes 2013

## Referanser


## Eksterne lenker
*
Vestfold Symfoniorkester

**Vestfold Symfoniorkester** (stiftet 26. april 1966) er et symfoniorkester bestående av musikere bosatt i Vestfold fylke med byene Horten, Holmestrand, Tønsberg (inkl. Færder kommune), Sandefjord og Larvik. Musikerne er hovedsakelig amatører, men også noen profesjonelle og unge talenter.

Orkesteret har gjennom årene hatt en rekke norske dirigenter som kunstneriske ledere både på fast og prosjektbasis, blant andre Øivin Fjeldstad, Dag Nilssen, Bjarte Engeset, Alf Årdal, Jon Terje Svendsen og Kjell Seim.

Orkesteret får en betydelig støtte til driften fra Vestfold fylkeskommune og er et av landets mest aktive amatørorkestre.   
Orkesteret har ukentlige øvelser, og ca. 5 ulike prosjekter i året, hvorav minst én ballett eller opera.

## Eksterne lenker
* Vestfold Symfoniorkester
* Høgskolen i Vestfold: Orkesterliv i Vestfold 1930-2006
* Liste over norske amatørorkestre, fra NASOL
Maria Furtwängler

**Maria Furtwängler** (født 13. september 1966 i München) er en tysk skuespiller, sopran og lege. Hun er blant annet kjent som etterforskeren «Charlotte Lindholm» i fjernsynsserien *[[Tatort]]*.

## Bakgrunn
Hun er grandniese og stebarnebarn av dirigenten Wilhelm Furtwängler og vokste opp i en velstående familie. Faren Bernhard Furtwängler er arkitekt og moren Kathrin Ackermann er skuespiller. Hun har to eldre brødre: David Furtwängler og Felix Furtwängler.

Hun ble gift i 1991 med forleggeren og kunsthistorikeren Hubert Burda, sjefen for Hubert Burda Media som publiserer over 180 magasiner, blant annet flere motemagasiner, og har to barn.

I 1996 tok hun den medisinske doktorgrad, og hun har engasjert seg i veldedig arbeid for organisasjonen Ärzte für die Dritte Welt.

## Filmografi (utvalg)

* *[[Zum Abschied Chrysanthemen]]* (1974)
* *[[Die glückliche Familie]]* (TV, 1987-1993)
* *[[Drei Frauen und (k)ein Mann]]* (1995)
* *[[Hallo, Onkel Doc]]* (TV, 1995/96)
* *[[Das Haus an der Küste]]* (1996)
* *[[Ein Kind war Zeuge]]* (1996)
* *[[Mörderisches Spiel]]* (1997)
* *[[Herzflimmern]]* (1998)
* *[[Siska]]* (1999)
* *[[Das Glück ist eine Insel]]* (2000)
* *[[Die achte Todsünde - Gespensterjagd]]* (2001)
* *[[Zu nah am Feuer]]* (2002)
* *[[Tatort]]* (fra 2002)
* *[[Die Flucht]]* (2007)

## Referanser


## Eksterne lenker
* 
*
Aare

**Aare** (/a'rɘ/, *Aar* på fransk) er den største elven i Sveits som utelukkende flyter innen landets grenser.  

Den starter i de øvre Aargletscher ved Finsteraarhorn i Bern-Alpene, flyter gjennom Haslidalen samt Brienz- og Thun-sjøene, tar opp  Neuchâtelsjøens avløp og faller ut i Rhinen ved Koblenz (CH). Den har en fallhøyde på 1&nbsp;629 m. Aare er den av Rhinens sideelver med størst vannføring, foran betraktelig lengre elver som Mosel og Main, og har ved sammenløpet faktisk større vannføring enn Rhinen selv. Aare passerer hovedstaden Bern.

Floden er seilbar fra Thunersjøen. Den 77 m høye fossen, som Aare danner ved Handeck i øvre Haslidalen, anses for å være en av de mest praktfulle fosser i Europa.
## Referanser
Magasinet

**Magasinet** har flere betydninger:

*Et tidligere navn på et norsk aktualitetsprogram som sendes på TV2 på lørdager: *[[Lørdagsmagasinet]]*
**[[Dagbladet Magasinet]]*, lørdagsbilag i den norske avisa Dagbladet
**[[A-magasinet]]*, lørdagsbilag til avisa Aftenposten
**[[Dagen]]*, en kristen dagsavis utgitt i Bergen
*Populært navn for *[[Magasinet for Alle]]*, illustrert ukeblad som ble utgitt fra 1927 til 1970

*Magasinet - et butikksenter i Drammen.
Kjølsdalen Musikklag

**Kjølsdalen musikklag** er et brasskorps med om lag 30 musikanter (2007). Musikantene kommer fra skolekretsene Kjølsdalen, Stårheim, Haugen, Hjelle og Nordfjordeid, men har hatt, og har, musikanter fra nabokommunene. Musikantene er i alderen 16 til 59 år (2007). 

Korpset legger stor vekt på det sosiale, men også det musikalske. Musikklaget har vært med på konkurranser siden 1994 da det debuterte i NM og på disse årene har det vært ei stor musikalsk utvikling i korpset. I NM for brassband 2007 kom korpset på 2.-plass i 4.divisjon, noe som ga mulighet til å stille i 3. divisjon i 2008. 
Konkurransene har ikke vært noe mål i seg sjøl, men virkemiddel til å bli bedre. Korpset holder mange konserter i løpet av året.

## Eksterne lenker
* Om Kjølsdalens Musikklag
Marmaris

**Marmaris** er en by som ligger på en halvøy på sydvestkysten av Tyrkia, på høyde med de greske øyene Rhodos og Kos. Tidligere var Marmaris en liten landsby hvor befolkningen livnærte seg av fiske, men i dag har byen blitt en av de mest populære feriedestinasjonene i Tyrkia. 

Sju kilometer fra Marmaris ligger det en annen gammel fiskerlandsby, Içmeler. I dag har de to byene vokst sammen, og danner i fellesskap en spennende turistby. Det er en lang strandpromenade som binder de to byene sammen, og langs veien ser man foruten de mange hotellene og restaurantene også den fengslende naturen som kjennetegner Marmaris-området.

## Kilder
*
Lørdagsmagasinet

***Lørdagsmagasinet*** (tidligere bare *Magasinet*) er et norsk aktualitetsprogram som gikk på TV 2 fra 1997 til 2016. Programmet tok for seg ukas mest omtalte saker på en litt annen måte enn de vanlige nyhetssendingene og lot seerne bli bedre kjent med hovedpersonene. Programmet tok også for seg emner som mat, reise, samliv, design, interiør, klær og kultur. Programmet ble sendt på lørdagskvelder, like etter *[[TV 2 Nyhetene]]*.

Programmet endret til nåværende navn i 2006. 

Premieren ble sett av . 

Den 29. september 2016 ble det kjent at TV 2 legger ned *Lørdagsmagasinet*.

## Referanser


## Eksterne lenker
*
Islands symfoniorkester

**Islands symfoniorkester**  (islandsk: **Sinfóníuhljómsveit Íslands**) er et symfoniorkester som ble stiftet 9. mars 1950. Orkesteret har base i konserthuset Harpa i Reykjavík, og holder ca. 60 konserter hver sesong.

Orkesteret har samarbeidet mange anerkjente solister og dirigenter, blant annet Vladimir Ashkenazy, Yehudi Menuhin, Daniel Barenboim, Luciano Pavarotti, Anne-Sophie Mutter og Mstislav Rostropovich for å nevne noen.

Stillingen som sjefsdirigent har også vært besatt av mange viktige dirigenter som gjennom årene har hatt stor innflytelse på orkesterets utvikling, så som Olav Kielland og Karsten Andersen.
For tiden er briten Rumon Gamba sjefsdirigent og kunstnerisk leder for ISO. 
Vladimir Ashkenazy har siden 2002 vært orkesterets «conductor laureate», æresdirigent.

## Eksterne lenker
* 
*
Blonde on Blonde

***Blonde on Blonde*** er Bob Dylans syvende studioalbum, utgitt i 1966, og fulgte *[[Bringing It All Back Home]]* og *[[Highway 61 Revisited]]* i Dylans elektriske trilogi fra midten av 1960-tallet. Albumet regnes blant Dylans aller beste album, og er rockens første dobbeltalbum.

I 2003 kom *Blonde on Blonde* på 9.-plass på musikkmagasinet *[[Rolling Stone]]*s liste over «Tidenes 500 beste album».
__NOTOC__
## Sporliste
Alle sangene er skrevet av Bob Dylan.

### Side en
#«Rainy Day Women #12 & 35» – 4:36 
#«Pledging My Time» – 3:50
#«Visions of Johanna» – 7:33 
#«One of Us Must Know (Sooner or Later)» – 4:54

### Side to
#«I Want You» – 3:07
#«Stuck Inside of Mobile with the Memphis Blues Again» – 7:05
#«Leopard-Skin Pill-Box Hat» – 3:58
#«Just Like a Woman» – 4:53

### Side tre
#«Most Likely You Go Your Way (And I'll Go Mine)» – 3:30
#«Temporary Like Achilles» – 5:02
#«Absolutely Sweet Marie» – 4:57 
#«4th Time Around» – 4:35
#«Obviously 5 Believers» – 3:35

### Side fire
#«Sad Eyed Lady of the Lowlands» – 11:23

## Referanser


## Eksterne lenker
*
Kjell-Otto Lilleberg

**Kjell-Otto Lilleberg** (født 2. oktober 1956 i Oslo) er en norsk jurist, med eksamen fra Universitetet i Oslo i 1985. Han var jurist i Justisdepartementets politiavdeling 1985&ndash;1987, politifullmektig og politiadjutant ved Nordmøre politikammer januar 1988&ndash;desember 1993, politiinspektør, påtalesjef og politimesterens stedfortreder ved Romsdal politikammer 1994 (januar&ndash;juli), politiinspektør, påtalesjef og politimesterens stedfortreder ved Nordmøre politikammer 1994 (august)&ndash;1997 (februar), konstituert politimester i Nordmøre politidistrikt 1997&ndash;2001 (konstituert for politimester Per Ottar Sefland, som i samme periode var elev ved NATO Defense College i Roma, og deretter sjef for Politiets overvåkingstjeneste).

Lilleberg fratrådte som politimester 1. januar 2002 ved omorganiseringen av politidistriktene (Nordmøre og Romsdal politidistrikter ble slått sammen).

Fra 1. januar 2002 ble han fristilt politimester, og fra samme dato avgitt til den høyere påtalemyndighet som konstituert statsadvokat ved Møre og Romsdal, Sogn og Fjordane statsadvokatembeter, Molde. Fra 1. juli 2006 til 1. juni 2007 var han konstituert tingrettsdommer i Nordmøre tingrett.

Lilleberg har militær utdannelse ved Befalsskolen for kavaleriet (1975–76), og til sammen tre års tjenesteansiennitet i Forsvaret. Han har militær tjenestegrad som løytnant.

## Referanser
Ghazala Khan

**Ghazala Khan** (født 29. oktober 1986 i Pakistan, død 23. september 2005) var en dansk-pakistansk kvinne, som ble skutt og drept av sin bror på jernbanestasjonen i Slagelse den 23. september 2005 fordi hun hadde giftet seg mot familiens ønske. Hennes far hadde beordret drapet for å redde familiens ære.

I alt ble ni personer dømt medskyldig i drapet, og de ble i alt idømt 104 års fengselsstraff.
Roman Cycowski

**Roman Joseph Cycowski** (født 25. januar 1901 i Tuszyn i Russland (nå i Polen), død 9. november 1998 i Palm Springs i USA) var en polsk-tysk-amerikansk sanger og jødisk kantor mm. Han sang baryton i den berømte tyske vokalsekstetten Comedian Harmonists.

Roman Cycowski kom fra en from jødisk familie. Hans far drev et lite spinneri. Faren var ortodoks, men likevel moderne. Han oppfordret sønnen til å dra ut for å studere. 

Som barn lærte Cycowski sang, noter og harmonilære i synagogen hos en kantor. Under 1. verdenskrig ble han kjent med en tysk offiser som lærte ham tysk, og i 1920 dro han fra den etter 1918 polske hjembyen til Tyskland. Han fikk først stilling som sanger i en synagoge, senere fikk han engasjementer som korsanger og mindre roller på teatre i forskjellige småbyer.

I 1926 begynte han å studere musikk i Berlin. Da han nektet å gjøre militærtjeneste i Polen mistet han sitt polske statsborgerskap, og det ble umulig for ham å besøke familien. Han så dem aldri igjen.  

I Berlin levde Cycowski til å begynne med av oppsparte midler, senere livnærte han seg ved å synge til stumfilmer på kino, Han fikk etterhvert økonomisk støtte fra søsken og foreldre. Under et engasjement i Großes Schauspielhaus ble han kjent med Ari Leschnikoff og Robert Biberti. Gjennom dem ble han med i vokalsekstetten Comedian Harmonists i 1928.

I årene 1928 til 1935 hadde Roman Cycowski stor kunstnerisk og økonomisk suksess med Comedian Harmonists (se egen artikkel).

Etter at Comedian Harmonists ble oppløst som følge av det nazistiske styrets forbud mot å la jøder opptre Tyskland, dannet Cycowski et nytt eksilensemble sammen med de andre jødiske eksilantene Harry Frommermann og Erich A. Collin, først i Wien, senere i London, etterhvert under navnet Comedy Harmonists.

Han giftet seg med sitt langvarige vennskap Maria (Mary) Panzram som hadde forlatt Tyskland sammen med ham.

Etter at Comedy Harmonists var oppløst slo Cycowski seg ned i Los Angeles i 1941. Han grunnla en nattklubb som etter kort tid gikk konkurs. Da han fikk vite at faren var blitt slått til døde på åpen gate i hjembyen Łódź (av polakker) bestemte han seg for å bli kantor i den ortodokse jødiske synagogen i Los Angeles. 

Etter 2. verdenskrig fikk han vite at tre av søsknene hans hadde omkommet i Auschwitz, bare én hadde overlevd.  

I 1947 ble han kantor i Beth-Israel-templet i San Francisco. I 1971 trakk han seg tilbake og flyttet med sin kone til Palm Springs i California. Der begynte han igjen å virke som kantor. 

I 1998 døde Roman Cycowski, 97 år gammel. Han var det siste gjenlevende medlemmet av Comedian Harmonists.

## Referanser


## Eksterne lenker
* 
*
The Omega Factor

***The Omega Factor*** er en britisk science fiction- og dramaserie som gikk på BBC i 1979. Serien handlet om en hemmelig statlig organisasjon som etterforsket overnaturlige fenomener. Den ble skapt av Jack Gerson, og produsert av George Gallaccio.

## Handling
En journalist Tom Crane (spilt av James Hazeldine) besitter psykiske krefter, noe som gjør at forskere blir interessert i ham. Forskerne tilhører Avdeling 7, en topp-hemmelig regjeringsorganisasjon som forsøker å undersøke paranormale fenomener og potensialet til det menneskelige sinn. Fenomener de ser nærmere på inkluderer blant annet hypnose, hjernevask, ekstrasensorisk persepsjon, telekinese, poltergeist-fenomener, opplevelser utenfor kroppen, og åndelig besittelse.

Tom Crane slutter seg til Avdeling 7, fordi han ønsker å få hevn over Edward Drexel (spilt av Cyril Luckham) en en korrupt påstått klarsynt, som var ansvarlig for dødsfallet til Cranes kone i en bilulykke. Crane begynner å mistenke en dødelig konspirasjon, fra en mystisk organisasjon kalt Omega som ønsker å ta kontroll over verden ved å bruke tankekontroll. Medlemmene av Avdeling 7 inkluderer fysiker Dr. Anne Reynolds (spilt av Louise Jameson) en tidligere venninne av Cranes kone. Samt den hemmelighetsfulle lederen for avdelingen, psykiater Dr Roy Martindale (spilt av John Carlisle)

## Skuespillere

## Referanser


## Eksterne lenker
*
Louise Jameson

**Louise Jameson** (født 20. april 1951 i Wanstead i London i England) er en skuespillerinne, som er mest kjent for å ha spilt Leela i TV-serien *[[Doctor Who]]*. Jameson har også spilt i *Emmerdale*, *[[The Omega Factor]]*, *Tenko*, *[[Bergerac (TV-serie)|Bergerac]]* og *EastEnders*.

Jameson gikk på Royal Academy of Dramatic Art og jobbet i to år hos Royal Shakespeare Company hvor hun spilte i *[[Romeo og Julie]]*, *The Taming of the Shrew*, *[[Kong Lear]]* og *[[Blithe Spirit]]*. Hun var også med i den første oppsetningen av *[[Passion Play]]*.

Jameson spilte Leela igjen i veldedighetsspesialen *[[Dimensions in Time]]* og i hørespill produsert av Big Finish Productions.

## Referanser


## Eksterne lenker
* .
* Biografi.
* Intervju.
Markedsleninisme

**Markedsleninisme** er en ironisk betegnelse på den politiske styreformen i Folkerepublikken Kina, gitt av vestlige journalister og politiske kommentatorer. Navnet henspiller på Marxismen-leninismen som har vært landets offisielt sanksjonerte politiske ideologi siden staten ble grunnlagt i 1949. 

Begrepet fanger opp kombinasjonen av stor grad av fri markedsøkonomi, innført siden Dèng Xiǎopíngs tid som statsleder, og en ettpartistat etter leninistiske prinsipper.

Første registrerte bruk av ordet stammer fra en artikkel i The New York Times i 1993, første registrerte bruk i norsk er fra 2002

## Referanser
Kykelikokos

***Kykelikokos*** var et direktesendt fjernsynsprogram for barn, som ble sendt på NRK1 hver lørdagsmorgen fra 1996 til 2003. Programmet var Norges første direktesendte fjernsynsprogram for barn og hadde et stort fokus på miljø og søppelsortering. Programmet hadde et seertall på mellom 250 000 og 300 000.

Kykelikokos ble høsten 2003 avløst av Fabelaktiv-serien Pysj pop baluba.

## Innhold
Grunntanken bak programmet var å oppfordre barn til å opptre miljøvennlig og programmet hadde blant annet en konkurranse der innringerne skulle sortere søppel som kom inn i studio via et transportbånd. Idéen er senere brukt opp igjen i fabelaktivs lørdagsprogram Klar Ferdig Gå.

Miljøaspektet i Kykelikokos ble etter hvert utvidet til å handle om blant annet om strømsparing og andre ENØK-tiltak.
Etterhvert ble internett tatt i bruk og programposten RAM-Rommet, som handlet om videospill og nettbruk; ble opprettet.
Kykelikokos hadde mange kjente gjester, blant annet daværende miljøvernminister Thorbjørn Berntsen.

Musikk og humor var viktige ingredienser i Kykelikokos, blant annet kunne seerne ringe inn til 815 493 00 og være med på musikkonkurranse, lyden-i-dunken-konkurranse, er-det-virkelig-meg-og-ingen-andre-enn-meg-det-er-bilde-av-på-tv-akkurat-nå-konkurranse, hvor-i-huleste-nøtta-konkurranse og Josefine-konkurranse. Ved ett tilfelle ble det målt til sammen  telefonoppringinger til Kykelikokos i løpet av de to timene programmet var på lufta .

## Bowler
Programlederne ble skiftet ut flere ganger, men den bærende faktoren gjennom de fleste årene var Bowler (Jørn Kolsrud), som sammen med Børre og Håkon i Bossbandet også utgjorde husorkesteret i programmet. Bowler hadde visstnok jobbet som Overhoffmester hos kongen av Brahamarakuri, og var kommet til Norge for å være med på Kykelikokos. Han var hovedprogramleder fra 1996 til 2002, og hadde flere medprogramledere. Blant dem var Henriette Steenstrup, Ingeborg Sundrehagen Raustøl, Kristoffer Reinsfelt Arnesen, Christian Strand, Marie Theisen, Marte Lønberg Vollen og Ane Ose. Da Bowler sluttet i 2002, reiste han tilbake til dette mystiske landet Brahamarakuri, men dukket opp igjen til aller siste sending og foretok den offisielle lukkingen av 7 år med direktesendte Kykelikokos-program ved å knyte sammen åpnings-båndet.

Den 20. februar 2011 gjorde Jørn Kolsrud et lite comeback som Bowler i studio på UKA-TV i Lillehammer.

## Referanser


## Eksterne lenker
*
Tupolev

**Tupolev** (russisk: **Туполев**, offisielt **Public Stock Company Tupolev**) er et russisk flyutviklingsfirma med hovedkontor i Moskva. Firmaet har sin opprinnelse i et forsknings- og utviklingskontor som ble etablert i 1918. Tupolev har fra mellomkrigstiden vært en av de ledende i Sovjetunionen og Russland innen utvikling av både sivile og militære flytyper.

## Historie

Tupolev OKB ble grunnlagt av Andrej Tupolev i 1922. Tupolev ANT-1 var Andrej Tupolevs første fly. Selskapet fungerte kun som design- og administrasjonsorgan, mens den faktiske produksjonen av fly foregikk, og foregår også i dag, hos andre selskaper. På 1920- og 1930-tallet fokuserte produsenten mye på utvikling av tyngre bombefly, noe som førte til at Tupolevs design var å se på som standarden innenfor sovjetisk, militær luftfart. Tupolev sto også for et av de viktigste bombeflyene for Sovjetunionen under andre verdenskrig; Tupolev Tu-2. Dette ble produsert fra 1942.

Ved krigens slutt utviklet Tupolev sitt første, interkontinentale bombefly; Tu-4, eller «Bull» som det ble kalt av NATO.

På 1960-tallet kjempet Sovjetunionen med andre europeiske og amerikanske nasjoner om å utvikle et kommersielt, supersonisk fly. Tupolev skulle bli verdens første produsent av denne typen fly med Tu-144. Men flytypen oppnådde ikke samme suksess som den anglofranske konkurrenten, Concorde.

Tupolev utviklet flere militære og kommersielle fly utover 1970-, 1980- og 1990-tallet, blant annet Tu-160.

## Passasjerflyserie

Aeroflot Tupolev Tu-104A at Arlanda, July 1972.jpg|Tupolev Tu-104
Tu-114 in Ulyanovsk Aircraft Museum.JPG|Tupolev TU-114
Aeroflot Tupolev Tu-124 at Arlanda, April 1966.jpg|Tupolev Tu-124
Tupolev Tu-134 of Aviogenex.jpg|Tupolev Tu-134
МАКС-2007-ЗВГ-002.jpg|Tupolev Tu-144
Rossiya.tu-154m.ra-85779.arp.jpg|Tupolev Tu-154
Cubana Tupolev Tu-204-100E.jpg|Tupolev Tu-204/214
МАКС-2007-ЗВГ-005.jpg|Tupolev Tu-334


## Militære fly
* ANT-5 jagerfly
* TB-3 strategisk bombefly
* SB-2 taktisk bombefly
* Tu-2 taktisk bombefly
* Tu-4 strategisk bombefly, kopi av B-29 Superfortress
* Tu-16 taktisk bombefly
* Tu-22 strategisk bombefly
* Tu-22M strategisk bombefly
* Tu-95 strategisk bombefly
* Tu-128 jagerfly
* Tu-142 maritimt rekognoseringsfly
* Tu-160 strategisk bombefly

## Eksterne lenker
*
Trond-Viggo og Samfundet

***Trond-Viggo og Samfundet*** er et norsk TV-sendt stand-up-show med Trond-Viggo Torgersen på 12 episoder som gikk på NRK1 i 2003 og 2005. Dette var et slags musikalsk stand up-show fra storsalen i Studentersamfundet i Trondhjem, med massevis av sketsjer og figurer (blant annet "Flode"). Opptakene var gjort fra opptredener i 2002 og 2004. Første sesong ble sendt på torsdagskvelder, andre på fredagskvelder.

Første sesong ble i snitt fulgt av 574 000 seere. Premieren ble sett av 746 000. Premieren av andre sesong ble sett av 914 000.

## Referanser
Maurice Ross

**Maurice Ross** (født 3. februar 1981 i Dundee) er en skotsk fotballspiller som er spillende trener i Sola Fotball. Med seg har han tidligere Sandnes Ulf-spiller Tom Erik Maldal.

Ross startet sin karriere i Rangers FC og etablerte seg på førstelaget i 2002-2003-sesongen. I 2002 debuterte han også for det .

I 2005 gikk han til Sheffield Wednesday, men klarte ikke å etablere seg på laget, og ble utlånt, og senere solgt til Wolverhampton Wanderers FC, før han i 2006 gikk til Millwall. I mars 2007 undertegnet han en treårsavtale med Viking fotballklubb, før han meldte overgang til tyrkiske Kocaelispor og deretter til Aberdeen FC. Etter et kort opphold i Aberdeen signerte han for Beijing Guoan i januar 2010.

## Meritter
**[[Rangers FC|Rangers]]**
* Scottish Premier League (3): 1999-2000, 2002-2003, 2004-2005
* Scottish Cup (2): 2002, 2003
* Scottish League Cup (2): 2003, 2005

## Referanser


## Eksterne lenker
*
Geir Mosti

**Geir Mosti** (født 1956) er en norsk arbeider, fagforeningsmann og lokalpolitiker (Ap). Han var 2. nestleder i LO fra 2005 til 2007 og første nestleder fra 2007 til 2009. Han har også sittet i kommunestyret og formannskapet i Fauske. Mosti er opprinnelig snekker, maskinkjører, anleggsrørlegger og underbrannmester.

I 1974 ble han ansatt i brannvesenet i Fauske, gikk brannskolen og ble etter hvert underbrannmester. Her ble han tillitsvalgt på arbeidsplassen, i Fauske kommunale forening og etter hvert i Norsk Kommuneforbund i Nordland. 

I 1988 ble han tillitsvalgt på heltid, som hovedtillitsvalgt i Fauske kommune. Samtidig ble han valgt inn i kommunestyre og formannskap.

I 1993 ble han valgt til leder i Norsk Kommuneforbund i Nordland.  Samme året ble han valgt til 
i ledelsen i forbundet sentralt.

På LO-kongressen i 2005 ble han valgt til 2. nestleder.  Etter at Roar Flåthen overtok som leder, 17. april 2007, etter at Gerd-Liv Valla gikk av i mars fikk han vervet som nestleder i LO.

Mostis hovedansvarsområde i LO var organisasjon og medlemsrekruttering. Han var en sterk støttespiller for Gerd-Liv Valla, og deltok sammen med Valla under den famøse pressekonferansen i januar 2007 som sannhetsvitne for at Ingunn Yssens påstander ikke hadde «rot i virkeligheten». 

I 2009 ble han valgt til nestleder i Fagforbundet.

## Referanser


## Eksterne lenker
*
Mitsubishi Heavy Industries

**Mitsubishi Heavy Industries Ltd** er en japansk produsent i Mitsubishi-konsernet som produserer  skip, trucker, air conditioning, romfartsutstyr, maskiner til papirindustri, maskineringsutstyr, trykkeri og utstyr til kraftindustrien.

## Eksterne lenker
*
Jan Steinholt

**Jan Royd Steinholt** (født 8. april 1957) er en norsk kommunist med bakgrunn i Marxist-leninistisk forbund og ML-gruppa Revolusjon. Steinholt er redaktør for tidsskriftet *[[Revolusjon (tidsskrift)|Revolusjon]]* og var en av de få offentlige medlemmene i ML-gruppa Revolusjon. Gruppas medlemmer har siden 2007 vært del av Kommunistisk Plattform – marxist-leninistene (KPml). 

Gjennom artikler i *Revolusjon*, *[[Klassekampen]]* og *[[Friheten]]* har han markert seg som en skarp kritiker av tendenser til trotskisme og anti-stalinisme i den revolusjonære bevegelsen. Steinholt har gjennom mange år markert seg i faglige spørsmål, som i forbindelse med havnearbeiderkonflikten. Han var også blant ledende aktivistene i Komiteen for et fritt Irak.

## Referanser
Susan

**Susan** er et engelsk kvinnenavn dannet som en variant av *[[Susanne]]*, som betyr «lilje». Varianter av navnet er **Susann** og **Suzan**.

## Etymologi
*Susan* er en engelsk sideform av *[[Susanne]]*, som stammer fra det hebraiske *Susanna* eller *Sjōsjannā* som betyr «lilje». Det persiske ordet for lilje er *Sausan*, og har gitt opphav til det arabiske navnet *Susan* (også skrevet *Sawsan*).

## Utbredelse
*Susanne* har vært i bruk på norsk siden 1500-tallet. 

Både i England og USA var *Susan* et vanlig på 1800-tallet og igjen på midten av 1900-tallet.

|}

## Berømte kvinner med navnet Susan
Personene er ordnet etter fødselsår
* Susan Hayward (1918–1975), amerikansk skuespiller, psevdonym for Edythe Marrener
* Susan Sontag (1933–2004), amerikansk forfatter og filosof 
* Susan Sarandon (1946–), amerikansk filmskuespiller
* Susan Faludi (1959–), amerikansk forfatter og feminist
* Susann Goksør Bjerkrheim (1970–), norsk håndballspiller
* Susan Sideropoulos (1980–), tysk skuespiller, sanger og TV-stjerne
* Suzann Pettersen (1981–), norsk golfspiller
## Se også
* Susanne

## Referanser


## Eksterne lenker
* Berømte kvinner med navnet Susan (på engelsk)
*